**MUISTIO**

**RAUMAVASU 2017-YDINRYHMÄN KOKOUS**

Aika ja paikka : 6.9.16 klo 9, kasvatus- ja opetusvirasto

Läsnä: Päivi Tiesmaa, Mari Lätti, Päivi Halminen, Marjariitta Kivirauma, Miia Heino, Eeva Koskinen (pj.) ja Sari Ågren (siht.)

1. **Avaus ja järjestäytyminen**

Puheenjohtaja avasi kokouksen ja samalla RAUMAVASU 2017-ryhmän työskentelyn. Ryhmän kokoonpano oli sovittu ennen ryhmän kokoontumista. Puheenjohtajaksi oli etukäteen päätetty Eeva Koskinen ja sihteeriksi Sari Ågren. Ryhmän muistiot päätettiin laittaa Pedanetin Varhaiskasvatus-sivulle. Samalle sivulle päätimme laittaa valtakunnallinen varhaiskasvatussuunnitelma näkyville. Sari lähettää viestin ryhmän jäsenille, kun muistio on luettavissa.

1. **Varhaiskasvatuksen opetussuunnitelmaluonnos**

Varhaiskasvatussuunnitelmaa koskeva lausuntokierros on juuri päättynyt. Sovittiin, että RAUMAVASU 2017 – ydinryhmä käyttää työskentelynsä pohjana aina viimeisintä varhaiskasvatussuunnitelman luonnosta.

1. **Ydinryhmän tehtävät**

RAUMAVASU 2017-ydinryhmä työskentelee tavoitteenaan paikallisen varhaiskasvatussuunnitelman valmistuminen 1.8.2017. Eeva on laatinut hankesuunnitelman, jota täydennetään tässä kokouksessa päätetyillä tiedoilla. Hankesuunnitelma tulee näkyville Pedanettiin Varhaiskasvatus-sivulle. RAUMAVASU –työ pitää sisällään osallistavan näkökulman ja tavoitteena on työskennellä positiivisessa muutoshengessä ja johdattaa varhaiskasvatuksen henkilöstö hyvin sisään uuden opetussuunnitelman ideologiaan. Ydinryhmän jäsenistä Päivi, Mari ja Miia käyvät ”Vasu käyttöön jaetulla johtajuudella” – koulutusta. Syksyn koulutuspäivät ovat 29.8., 30.9., 31.10., 25.11. ja 12.12.

Sovittiin, että kaikki ydinryhmän jäsenet kirjaavat ylös kaikki ydinryhmän toimintaan ja kokouksiin käyttämänsä työtunnit.

1. **Työsuunnitelman hyväksyminen, vastuut ja aikataulutus**

Päätettiin edetä Eevan tekemän suunnitelman mukaisesti. Työskentely aloitetaan 13.10. klo 17.30 – 20 pidettävällä yhteisellä koulutusillalla.

9.11. klo 12.30 – 14 kokoontuu ensimmäinen VASU-ryhmä Miian ja Marin johdolla käsittelemään suunnitelman lukua 2. Tämän ryhmän osuuden pitäisi olla valmiina vuoden loppuun mennessä. Toinen VASU-ryhmä kokoontuu 1.12. klo 12.30-14 luvun 3 parissa myös Miian ja Marin johdolla ja heidän työnsä olisi tarkoitus valmistua 31.1.17. Lukua 4 käsittelevä VASU-ryhmä kokoontuu Päivin ja Marjariitan johdolla 1.2.17 klo 12.30-14 ja työstävät osuuttaan 31.3.17 saakka. Kaikki em. VASU-ryhmät kokoontuvat ensimmäisen kerran koko porukalla, jonka jälkeen kaksi seuraavaa tapaamista tapahtuu jaetuissa ryhmissä ja niiden tarkoituksena on ranskalaisin viivoin tuottaa sisältöä paikalliseen opetussuunnitelmaan. Tarkemmat kokoonpanot ja vastuuhenkilöt ilmenevät hankesuunnitelmasta. Eeva ja Sari hoitavat toimeksiannon VASU-ryhmien jäsenten nimeämiseksi.

Lukua 5 käsitellään asiasta kiinnostuneiden ryhmässä. Ensimmäinen tapaaminen on 30.1.17 klo 12.30 – 14 ja työskentely saatetaan päätökseen 31.3.17 mennessä. Ryhmän vetovastuussa ovat kelto (Malla Kuusio?) ja elto (Outi Santonen?).

Lisäksi yksiköille jaetaan lukuun 2 kohdistunut ja Suomi 100vuotta – teemalla työstettävä VASU-tehtävä, joita tehdään lapsia ja huoltajia osallistaen. Tehtävät jaetaan tiistaina 24.1. klo 13-15 valtuustosalissa pidettävässä tilaisuudessa. Sari hoitaa valtuustosalin varaamisen.

Keskustelimme pitkään huoltajien osallistamisesta. Päätimme tiedottaa julkisesti VASU-työskentelystä Pedanetissä ja varhaiskasvatuksen Facebook-sivuilla. Sari hoitaa tiedotuksen näillä sivuilla. Lisäksi pohdimme alustavasti muita osallistamisen muotoja kuten Vasu-kuulumisten lähettämistä viikkokirjeissä, blogeissa tai Vasu-kahvilan pitämistä.

1. **Hankesuunnitelma ja siihen liittyvät toimet**

VASU-työskentelyn rinnalla kulkee varhaiskasvatuksen ”Leikin voima” – hanke. Päätettiin käsitellä asiaa seuraavassa kokouksessa.

1. **Yhteinen koulutusilta – suunnittelu ja vastuut**

Yhteinen koulutusilta teemalla ”KOHTI UUTTA VASUA” päätettiin pidettävän 13.10. klo 17.30-20. Päävastuussa tapahtumasta ovat Päivi ja Marjariitta suunnitellen kutsun, ohjelmaa ja tilan varaamisen. Alustavan suunnitelmana päätettiin, että tilaisuus pidetään Rauma-salissa ja puhujaksi kutsutaan Petteri Mikkola. Tilaisuuteen suunniteltiin kommenttiseinää (Mari selvittää) ja koulutuksen videointia (Marjariitta). Tarjolle vesipullot ja välipalapatukat. Tilaisuus aloitetaan lyhyellä VASU-infolla, jossa esitellään varhaiskasvatussuunnitelmaprosessi, jonka jälkeen Petteri Mikkola kouluttaa aihealueinaan VASU:n pääviesti (”Mikä muuttuu?”), keskeiset käsitteet ja pedagoginen viitekehys. Varhaiskasvatuksen henkilöstön osallistuminen on suositeltavaa ja osallistumisesta saa kolmen tunnin työaikakorvauksen.

1. **Monialaisen ryhmän kokoaminen**

VASUn monialaiseen työskentelyyn päätettiin kutsua edustajat perusopetuksesta, sosiaali- ja terveystoimesta, kulttuuri- ja vapaa-aikatoimesta, Turun Yliopistosta, Winnovasta, Rauman seurakunnasta sekä yksityisistä päiväkodeista. Päivi lähettää kutsut järjestäytymiskokoukseen, joka pidetään 8.12.16 klo 14-16. Kevään mittaan monialainen ryhmä kokoontuu vielä kaksi kertaa yhteisesti sovittuina ajankohtina.

1. **Ydinryhmän kokousaikataulut**

Ydinryhmä päätti kokoontua VASU-työskentelyn merkeissä seuraavina ajankohtina 27.9. klo 9, 2.11. klo 13, 17.11. klo 9, 12.1. klo 9, 16.2. klo 9, 6.4. klo 9 ja 11.5. klo 9. Kokoukset pidetään Päivi T:n työhuoneessa.

1. **Kokouksen päättäminen**

Puheenjohtaja päätti kokouksen n. klo 11.20.